title: Παιγνιώδης εφαρμογές για την ευαισθητοποίηση του κοινού για την κλιματική αλλαγή
title: Playful applications to raise public awareness of climate change
titleType: AlternativeTitle
Creators: name: Τερζανίδης, Στέφανος
Publisher: name: Πανεπιστήμιο Δυτικής Αττικής
Year: 2022
Subjects: Κλιματική αλλαγή
Νέες τεχνολογίες
Παιχνίδια
Σοβαρά παιχνίδια
Climate change
Gaming
Serious game
New technologies
Unity

description: Την αρχική διατύπωση πως η κλιματική αλλαγή αποτελεί πρόβλημα πολλών χρόνων διαδέχεται το γεγονός πως με τη χρήση σύγχρονης τεχνολογίας και πιο συγκεκριμένα του “Serious Gaming” μπορεί να βρεθεί μία λύση. Αρχικά είναι γεγονός πως η κλιματική αλλαγή έχει επηρεάσει τον πλανήτη με πληθώρα τρόπων όπως η τήξη των πάγων ενώ ταυτόχρονα υπάρχει και άνοδος στη στάθμη των θαλασσών. Επιπλέον είναι αποδεδειγμένο πως παρουσιάζονται ακραία καιρικά φαινόμενα καθώς επίσης και μετατόπιση των βροχοπτώσεων στον πλανήτη. Επιπρόσθετα είναι σημαντικό να αναφερθεί πως απειλείται όχι μόνο η χλωρίδα και η πανίδα αλλά και η ίδια η υγεία των ανθρώπων. Επίσης ένα ακόμα θέμα που παρουσιάζεται και αποτελεί πρόβλημα είναι η μεταβολή των κλιματικών ζωνών. Ένα ακόμα θέμα που πρέπει να αναφερθεί είναι το κόστος τόσο για την κοινωνία όσο και για την οικονομία. Βέβαια παρόλα τα προβλήματα που μπορεί να συναντηθούν στη πορεία υπάρχουν λύσεις και διάφορα εργαλεία για την αντιμετώπιση του φαινομένου. Η αρχή θα μπορούσε να γίνει με την μείωση τόσο των ατμοσφαιρικών ρύπων όσο και με την συνολική κατανάλωση ενέργειας ενώ ταυτόχρονα μία ακόμα λύση που θα μπορούσε να δοθεί είναι η μείωση των μεταφορών. Είναι επίσης μεγάλης σημασίας να προνοούν οι χώρες με τη κατασκευή καθώς και επισκευή δημόσιων έργων για να αποτρέψουν καταστροφές που μπορεί να προκύψουν καθώς και η βοήθεια στην μετακίνηση πληθυσμών οι οποίοι μπορεί να έχουν χάσει πολλά λόγω ακραίων καιρικών φαινομένων εξαιτίας της κλιματικής αλλαγής. Επιπλέον θα μπορούσαν να γίνουν επενδύσεις στη βιώσιμη γεωργία που δε χρησιμοποιεί τη χρήση βλαβερών φυτοφαρμάκων παράγοντας έτσι ασφαλή και υγιεινή τροφή η οποία δε βλάπτει το περιβάλλον. Η ενημέρωση των πολίτων αποτελεί επίσης σημαντικό παράγοντα στη λύση του προβλήματος με διάφορες δράσεις και εργαλεία που μπορούν να αξιοποιηθούν όπως η αναφορά ειδήσεων στα social media αλλά και ερευνητικών έργων. Η δημιουργία τέχνης που αφορά τη κλιματική αλλαγή θα μπορούσε να ωφελήσει σημαντικά καθώς υπάρχουν πολλοί καλλιτέχνες που μέσα από τη δουλεία τους μπορούν να περάσουν το δικό τους μήνυμα για το θέμα καθώς επίσης θα μπορούσαν επίσης να γίνουν και δωρεές σε διάφορους οργανισμούς. Τέλος ένας ακόμα έξυπνος και δημιουργικός τρόπος για την ευαισθητοποίηση του κόσμου είναι μέσω του gaming καθώς ανταποκρίνεται στο μεγαλύτερο μέρος του πληθυσμού. Τα παιχνίδια έχουν τη δυνατότητα να διδάξουν και να εκπαιδεύσουν και υπάρχει μια συγκεκριμένη κατηγορία παιχνιδιών της οποίας ο κύριος σκοπός δεν είναι η διασκέδαση αλλά η εκπαίδευση και η προώθηση στην βελτίωση και ανάπτυξη του χαρακτήρα καθώς και της συμπεριφοράς ενός ατόμου. Άρα αφού τα παιχνίδια έχουν τη δύναμη να εκπαιδεύσουν είναι ζωτικής σημασίας να καταλάβουμε πως τα παιχνίδια αποτελούν σύμμαχο για την αντιμετώπιση της κλιματικής αλλαγής με πολλούς developers να δημιουργούν παιχνίδια τα οποία πέρα από χαλάρωση και διασκέδαση προσφέρουν μάθηση για τρόπους αντιμετώπισης της κλιματικής αλλαγής. Για την επίτευξη αυτού του σκοπού αναπτύσσουν παιχνίδια τα οποία αντικατοπτρίζουν τον πραγματικό κόσμο στον ψηφιακό με σκοπό όλες οι αλλαγές και οι δράσεις που επιτυγχάνονται στο παιχνίδι να επιτευχθούν στην πραγματική ζωή. Παιχνίδια εκπαιδευτικού τύπου ονομάζονται serious games. Ένα serious game είναι και το συγκεκριμένο της διπλωματικής εργασίας όπου ο παίκτης μέσα από διάφορες αποστολές βοηθάει τους χαρακτήρες του παιχνιδιού σε προβλήματα που αντικατοπτρίζουν τα προβλήματα που αντιμετωπίζει η ανθρωπότητα.